text: وزیر صحت موصوف جناب جے پی نڈا کو اس خصوصی اعزازسے نوازے جانے پر مبارکباد دیتے ہوئے جنوب مشرقی ایشیا کے لئے عالمی تنظیم صحت کی ریجنل ڈائریکٹر پونم چھیتر پال نے کہا کہ نڈا صاحب نے ہندوستان میں تمباکو نوشی کی روک تھام کے لئے کئے جانے والے اقدامات کو تیز رفتاری کے ساتھ نافذ کیا ہے اور عوام الناس کو تمباکو نوشی سے ہونے والے صحت اور معاشی اور سماجی نقصانات سے بچانے کے لئے مضبوط اقدامات کئے ہیں ۔انہوں نے کہا کہ بیسویں صدی میں دس کروڑ سے زائد انسانی جانیں تمباکو نوشی کے نتیجے میں ضائع گئی ہیں ۔انہوں نے زور دے کر کہا کہ تمباکو نوشی کی روک تھام ابھی ابتدائی مراحل میں ہے اور نوجوانوں میں تمباکو نوشی کی روک تھام پر مزید توجہ دئے جانے کی ضرورت ہے ۔